**OGLEJ SI ZAPIS, PREBERI NATANČNO SPODNJA BESEDILA**

**---------------------------------------------------------**

**VABILO**

je besedilo, s katerim sporočevalec vabi naslovnika, naj se udeleži prireditve. Vsebovati mora naslednje podatke:

– na katero prireditev vabi,

– kdaj bo potekala,

– kje bo potekala,

– kdo vabi,

– koga vabi.

VRSTE VABILA

**JAVNO** je namenjeno vsem ljudem. (objavljeno v časopisu, na radiu, televiziji)

**ZASEBNO** namenjeno posamezniku ali manjši skupini ljudi. (ustno ali pisno, sms, lahko vsebuje slike)

 Lahko je:

NEURADNO (med osebami, ki so v enakovrednem odnosu- sošolci, družinski člani, prijatelji,- vabimo na rojstni dan, piknik, zasebni koncert) ali

URADNO (med osebami, ki so v neenakovrednem odnosu- krajani, državljani, sodelavci, - vabimo na prireditve, proslave, razstave, sestanke).

**Primer neuradnega vabila**

|  |
| --- |
| Kranj, 12. 6. 2019  VABILO  Magic Baloni -Rojstni dan-Baloni- Smile Face Fantasy Assortment  Draga Simona!  Vabim te na praznovanje mojega 10. rojstnega dne.  Zbrali se bomo pri meni doma, 19. 6. 2019, ob 16.00. Stanujem na Cvetlični ulici 4, v Kranju. Če bo vreme lepo, se bomo igrali na našem vrt. V primeru slabega vremena bo moj rojstni dan prestavljen. Veselim se našega druženja.  Lep pozdrav   Andrej |
|  |

**Primer uradnega vabila**

Ljubljana, 7. 4. 2020

VABILO

Spoštovana gospa Mateja Kovač,

vljudno vas vabimo, da se 25. 4. 2020, ob 18.00 zglasite na sedežu

podjetja Petrol d.d., na Dunajski cesti 50, v Ljubljani, da prevzamete nagrado, ki ste jo

zadeli na žrebanju.

Dogodek bo pospremil tudi koncert skupine Kontrabant.

Lep pozdrav,

Maja Jelčič

Oddelek za odnose z javnostjo

Petrol d.d

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reši naloge v modrem mlinčku stran 44.